SF valgte tre kandidater i Aalborg. Den er nuværende folketingsmedlem Karl Bornhøft, byrådsmedlem i Aalborg Anne-Dorte Krog og 25-årige Lisbeth Bech Poulsen. Lisbeth Bech Poulsen er med sine 25 år yngste kandidat af de tre. Hun er specialestuderende i udviklingsstudier og international politik, formand for SF Aalborg og sidder også i SF's Hovedbestyrelse. - Jeg synes vi har fået samlet et rigtig godt hold her i Aalborg. Vi er forskellige mennesker og forskellige steder i vores liv, men vi deler et fælles mål om at forandre Danmark til det bedre, siger hun. 40-årige Anne-Dorte Krog stiller op i Aalborg Vest, og har flere års byrådserfaring med i bagagen. - Det betyder ikke, at jeg er færdig med kommunalpolitik. Jeg har valgt at kandidere til folketinget for at kunne skabe en sammenhængende debat mellem kommunalpolitik og landspolitik, siger hun.
SF har fundet folketingskandidater i Aalborg til næste folketingsvalg.